**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 30.08.2018, ora 08.00 – 31.08.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 31.08.2018, ora 7.00**

**RÂURI**

**Debitele au fost în scădere uşoară**, exceptând râurile din bazinele hidrografice: Tur, Bârzava, Moravița, Caraș, Nera, Cerna, Olt, Vedea, Argeş, Ialomiţa, Putna, Bârlad, cursul inferior al Someșului şi râurile din Dobrogea, unde au fost relativ staţionare. Pe cursul inferior al Timișului, debitele au fost în creștere prin propagare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Crişul Alb, Arieș, Jiu, Vedea, Prahova, Suceava, Moldova, Bistrița, în bazinul superior al Trotuşului, pe cursurile mijlocii şi inferioare ale Mureșului, Begăi, Siretului și Prutului şi pe unele râuri din Dobrogea și mai mici (10-30% din mediile multianuale lunare) pe râurile din bazinul Bârladului, Turului, bazinul superior al Crasnei și pe afluenții Jijiei.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în scădere ușoară**, exceptând râurile din bazinele: Bârzava, Moravița, Caraș, Nera, Cerna, Olt, Vedea, Argeș, Ialomița, Bârlad, bazinul superior al Mureșului și râurile din Dobrogea, unde vor fi relativ staționare.

Sunt posibile creşteri izolate de niveluri și debite pe unele râuri mici din zonele de munte din centrul și sud-vestul țării ca urmare a precipitaţiilor, sub formă de aversă, prognozate.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

**Debitul la intrarea în ţară** (secţiunea Baziaş) în intervalul 30-31.08.2018 **a fost în creştere, având valoarea de 2400 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în creștere uşoară pe sectorul Gruia – Zimnicea și în scădere pe sectorul Giurgiu – Tulcea.

**Debitul la intrarea în ţară** (secţiunea Baziaş) **va fi** în creştere **(2500 m3/s).**

În aval de Porţile de Fier debitele vor fi în creștere pe sectorul Gruia – Oltenița, staționare la Călărași și în scădere pe sectorul Fetești – Tulcea.

**2.** **Situaţia meteorologică în intervalul 30.08.2018, ora 08.00 –31.08.2018, ora 06.00**

**În ţară,** vremea a fost caldă in toată tara, căduroasă chiar in regiunile sudice si sud-vestice, cu precădere in sudul Olteniei unde disconfortul termic a fost mai ridicat, iar indicele temperatura-umezeală (ITU) s-a apropiat de pragul critic de 80 de unităti. Cerul a fost variabil la senin, cu unele innorări după-amiaza in zona de munte, iar noaptea in extremitatea de sud-vest. Vantul a suflat slab si moderat, cu intensificări locale, temporare in Bărăgan si in Delta Dunării. Temperaturile maxime s-au incadrat intre 25 grade la Suceava, Rădăuti si Campulung si 33 de grade la Calafat, Bechet, Băilesti, Medgidia si Gorgova, iar la ora 06 se inregistrau valori termice intre 8 grade la Toplita si Miercurea Ciuc si 23 de grade la Șiria. Dimineata si noaptea, izolat in depresiuni s-a format ceată.

**La Bucureşti,** vremea a fost in continuare călduroasă, cu o maximă a temperaturii aerului de 31 de grade la Afumati si Băneasa si 32 de grade la Filaret. Cerul a fost mai mult senin, iar vantul a suflat slab pană la moderat. La ora 06 se inregistrau 15 grade la statia meteo Băneasa si 18 grade la Afumati si Filaret*.*

**3. Prognoza meteorologică în intervalul 31.08.2018, ora 08.00 –01.09.2018, ora 08.00**

**În ţară,** *vremea va fi călduroasă in majoritatea zonelor tării, cu temperaturi maxime ce se vor incadra intre 27 si 35 de grade, cu cele mai ridicate valori in Campia Romană si Lunca Dunării unde disconfortul termic va fi ridicat*. Cerul va fi variabil, cu innorări temporare, averse si descărcări electrice, mai ales după-amiaza, pe arii restranse in zonele montane si izolat in sud-vestul teritoriului. Punctiform, cu precădere in Muntii Banatului, ploile pot avea caracter torential si vor fi conditii de grindină. Vantul va sufla slab si moderat. Minimele termice se vor situa intre 9...10 grade in depresiunile intramontane si 22...24 de grade pe litoral. Pe spatii mici in zonele depresionare, dimineata si noaptea, va fi ceată.

**La Bucureşti,** *vremea va fi călduroasă, cu temperaturi si disconfort in crestere; astfel, maxima termică va fi de 33...34 de grade, iar indicele temperatură-umezeală (ITU) se va apropia de pragul critic de 80 de unităti.* Cerul va fi variabil, iar vantul va sufla in general slab. Temperatura minimă va fi de 19 grade, mai scăzută in zona preorăsenească.

***I. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**ABA Olt şi APM Sibiu** informează că **în data de 29.08.2018, ora 16.30, s-a produs o mortalitate piscicolă, pe o suprafaţă de 100mp, pe râul Cibin, aval baraj Gura Râului, în zona localităţii Gura Râului, jud Sibiu, datorită unei deversări accidentale de hipoclorit de sodiu, circa 250-300 grame, ca urmare a defectării dozatorului de clor de la Staţia de Tratare a apei potabile a localităţii.** SGA Sibiu a prelevat probe de apă şi s-a constatat că substanţa eliberată în râu s-a diluat, nefiind afectate nici malurile. SGA Sibiu a amendat contravenţional cu suma de 13.000 lei operatorul economic.

**ABA Jiu Craiova, GNM CJ Dolj şi APM Dolj** revin cu informaţii referitoare la incidentul din 12.08.2018, ora 10.00, prin care un tren transport marfă a deraiat pe linia C.F., magistrala Bucureşti - Craiova, în zona podului C.F. din localitatea Carcea, jud. Dolj, pe sensul de deplasare spre Craiova – vagoane din care se scurgea biodiesel:

- s-a continuat pe tot parcursul zilei de 25.08.2018 şi se continuă de către A.B.A. Jiu monitorizarea şi acţiunea de pompare a apei clare, curate, din groapa săpată, impermeabilizată cu geotextil, la punctul de la Preajba şi dirijarea acesteia în aval.

- În dimineaţa zilei de 29.08.2018, 4 muncitori de la A.B.A. Jiu au înlocuit barajele absorbante din lacul Preajba I, amonte de sorbul pompei, de asemenea şi pe cele din aval de acumularea Preajba I.

- G.F.R. S.A. a intervenit mobilizând 3 muncitori, care au neutralizat cu perlit si spumă activă biodieselul acumulat în lac amonte de baraj, iar în timpul nopţii pentru monitorizare a rămas un muncitor.

- Din gropile situate aval de barajul de la Preajba I a fost îndepărtat pamântul cu buldoexcavatorul, şi de asemenea au fost împraştiate perlit şi lavete absorbante.

- S-a refăcut stocul de materiale absorbante necesare în eventualitatea producerii unei creşteri de debit şi/sau antrenarea unei noi cantităţi de biodiesel deversat în aval de barajul Preajba I, situaţie în care, echipei G.F.R. S.A. i s-a trasat ca măsura, prin procesul verbal nr.GS16/988/28.08.2018, să intervină şi să anunţe cu celeritate evenimentul la dispeceratul A.B.A. Jiu.

- G.F.R. S.A., prin firma de construcţii, a continuat pe tot parcursul zilei de 29.08.2018, lucrările de amenajare,  sub podul de cale ferată de la Cârcea, a platformei necesară amplasării macaralei de 600 tone, în vederea  îndepărtării  vagoanelor căzute în râpă.

A.B.A. Jiu va continua monitorizarea zonei până la finalizarea intervenţiilor, monitorizându-se tot sectorul cuprins între aval pod CF Carcea şi amonte Preajba.

Se va reveni cu informaţii suplimentare.

**1.3. Pe Marea Neagră**

**ABA Dobrogea Litoral si GNM CJ Constanta** revin cu informaţii referitoare la poluarea plajei din Mangalia, zona Laguna, din data de 27.08.2018, ora 19.40, cu produs petrolier, pe 250m lungime, 40 cm lăţime şi 3 cm grosime. Cantitatea de hidrocarburi cu nisip, strânsă cu buldoexcavatorul de către SGA Constanţa este de 12 tone, va fi predată la SC Oil Depol Service SRL pentru stocare la Nazarcea. Deoarece în apa de îmbăiere sunt hidrocarburi în suspensie, s-a aplicat material absorbant biodegradabil spillsorb, plaja fiind curăţată în proporţie de 90%. Direcţia de Sănătate Publică Constanţa a prelevat probe de apă. Căpitănia zonală Constanţa continuă identificarea sursei de poluare. Plaja va rămâne închisă şi în data de 30.08.2018, până la emiterea şi analizarea buletinelor de calitate a apei de îmbăiere.

**ABA Dobrogea Litoral** informează că **în data de 30.08.2018, ora 12:20, a fost semnalat un delfin eşuat pe plaja din localitatea Tuzla - zona terasa Cochilia, judeţul Constanţa**. Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru a fi ridicat de pe plajă.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 29.08.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Constanţa** informează despre următoarele incendii, anunţate de ISU Dobrogea:

- informează telefonic despre izbucnirea unui incendiu în data de 30.08.2018 ora 13:00, de vegetaţie uscată pe lângă linia de cale ferată la ieşirea din Ovidiu spre Lumina DN2A, în spatele fostei fabrici, jud. Constanţa. Suprafața afectată cca. 7000 mp. ISU Dobrogea a intervenit, incendiul fiind lichidat în jurul orei 14:30.

- în data de 30.08.2018, la ora 13:29 ISU Dobrogea a anunţat producerea unui incendiu la o anexă casă în Mamaia Sat str. M4. Se va reveni cu informaţii suplimentare.

- în data de 30.08.2018 ora 10:35, producerea unui incendiu de vegetaţie uscată pe islazul din localitatea Peştera. ISU Dobrogea a intervenit, incendiul fiind lichidat in jurul orei 11:11. Suprafaţa afectată cca. 1 ha islaz.

- în data de 30.08.2018 ora 21:20, producerea unui incendiu de vegetaţie uscată între loc. Cernavoda şi Cochirleni, pe DJ223, jud. Constanţa. ISU Dobrogea a intervenit, incendiul fiind lichidat in jurul orei 21:37. Suprafaţa afectată circa 15 mp vegetaţie uscată.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 29.08.2018 - 30.08.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**